كنزا ربا

جينزا رببا  Ginza Rabba  او كنزا ربـا  يعنى باللغه المندائيه كنز ربانى او كنز عظيم و هو واحد من الكتب المقدسه عند الديانة الصابئية المندائية و بيعتقدو أنه يجمع صحف آدم و شيتل ابن ادم و نوح و سام ابن نوح و يوحنا يعنى يوحنا المعمدان و يتألف الكتاب من 18 كتاباً فى 62 سوره فى حوالى 600 صفحة وهو بقسمين:
 القسم الأول: ويتضمن سفر الخلق و تعاليم الرب الحى او الحى العظيم وخلق كل المخلوقات و كل حاجه حتا النور من الميه و الصراع الداير بين الخير والشر و النور و الضلمه كمان هبوط "النفس" فى جسد آدم ويتضمن كمان تسبيح للخالق و أحكام فقهيه و دينيه.
 القسم التانى: و يتناول قضايا "النفس" وما يلحقها من عقاب وثواب.
ويؤمن الصابئه المندائيين بأن  الكتاب دا هو كلام الله و وصاياه اللى أوحا بيها لأنبياءه اللى بعتهم فى الصابئين ، و يؤمن الصابئين من خلال كتابهم دا و كتبهم المقدسة التانيه ان آدم بيمثل راس سلالة البشر لأول الخلق و أول الأنبيا و المرسلين و حامل لأول رساله سماويه توحيديه متمثله فى ديانتهم التوحيديه.
عشان كدا الصابئه بيعتبرو دين الصابئه  أول دين موحد ، وأول دين عارف الرب الحى ، و سار علا خطا و نهج رسالة النبى آدم و  كل أنبيا الصابئه المندائيين لغاية يحيا يوحنا يعنى يوحنا المعمدان فى المسيحيه . 

تصنيف:كتب